టెహ్రాన్: ఇరాన్ రాజధాని టెహ్రాన్లో ఘోర అగ్నిప్రమాదం సంభవించింది. ఈ ఘటనలో మంటలను అదుపు చేస్తున్న అగ్నిమాపక సిబ్బందిలో 30 మంది దుర్మరణం పాలయ్యారు. టెహ్రాన్లోనే అత్యంత ఎత్తైన 17 అంతస్తుల ప్రసిద్ధ ప్లాస్కో భవనంలో గురువారం అకస్మాత్తుగా మంటలు వ్యాపించాయి. సమాచారం అందుకున్న 200 మంది అగ్నిమాపక సిబ్బంది వెంటనే ఘటనా స్థలానికి చేరుకుని మంటలు అదుపు చేసేందుకు ప్రయత్నించారు. మంటలు ఆర్పేందుకు ప్రయత్నిస్తున్న సమయంలో భవనం ఒక్కసారిగా కుప్పకూలింది. ఈ ఘటనలో 30 మంది అగ్నిమాపక సిబ్బంది ప్రాణాలు కోల్పోయారు. మరో 75 మంది గాయపడ్డారు. గాయపడిన వారిలో 45 మంది అగ్నిమాపక సిబ్బంది కాగా 30 మంది పౌరులు ఉన్నారు. మృతుల సంఖ్య మరింత పెరిగే అవకాశం ఉంది. భవనం వద్ద సహాయక చర్యలు కొనసాగుతున్నాయి.
tehran: iran rajadhani tehranlo ghora agnipramaadam sambhavinchindi. ee ghatanalo mantalanu adupu chestunna agnimapaka sibbandilo 30 mandi durmaranam palayyaru. tehranlone atyanta ettaina 17 antastula prasiddha plasco bhavanamlo guruvaram akasmaattugaa mantalu vyaapinchaayi. samacharam andukunna 200 mandi agnimapaka sibbandi ventane ghatana sthalaaniki cherukuni mantalu adupu chesenduku prayatninchaaru. mantalu aarpenduku prayatnistunna samayamlo bhavanam okkasariga kuppakulindi. ee ghatanalo 30 mandi agnimapaka sibbandi praanaalu kolpoyaru. maro 75 mandi gayapaddaru. gaayapadina vaarilo 45 mandi agnimapaka sibbandi kaga 30 mandi pourulu unnaaru. mrutula sankhya marinta perige avakaasam undi. bhavanam vadda sahayaka charyalu konasaagutunnaayi.